Madonna a făcut un show incendiar, sâmbătă, pe plaja Copacabana din Brazilia. Spectatorii au înfruntat temperaturile ridicate de aproape 30°C și au dansat pe melodiile divei, care au marcat finalul turneului său mondial, „Celebration”.
Bulevardul Rio de Janeiro a fost ocupat în întregime de oameni. Mulți fani au stat ore, chiar și zile întregi, pe nisip pentru a prinde un loc cât mai bun la evenimentul istoric. Cei care și-au permis, au asistat la concert în ambarcațiunile lor acostate în apropiere, iar alții din apartamentele lor cu vedere la celebra plajă Copacabana. Pentru că a fost destul de cald, pompierii au pulverizat apă înainte de concert, pentru a-i răcori pe fanii adunați în fața scenei, iar autoritățile au distribuit gratuit apă potabilă.
Spectatorii s-au distrat timp de două ore pe cele mai cunoscut piese ale Madonnei, printre care „Like a Prayer”, „Vogue” şi „Express Yourself”. „Rio, iată-ne aici, în cel mai frumos loc din lume, cu oceanul, cu munţii, cu Iisus. Este magic!”, s-a adresat Madonna mulţimii, arătând spre uriașa statuie a lui Hristos Mântuitorul, aflată în vârful muntelui Corcovado.
Specific Madonnei, aceasta a făcut un spectacol de neuitat. Dansatoarele Madonnei au apărut în sânii goi, iar la un moment dat Madonna a sărutat-o pasional pe una din ele, amintind de celebrul moment de la Premiile MTV 2003, atunci când a făcut același lucru cu Britney Spears.
Peste 3.000 de ofiţeri de poliţie au fost amplasați în jurul zonei de concert, pentru a putea interveni în caz de orice incident. Guvernul federal şi cel al oraşului Rio de Janeiro au declarat că au cheltuit 4 milioane de dolari pentru concert, în timp ce restul a fost finanţat de sponsori privaţi. Autorităţile estimează că acest concert al Madonnei ar putea aduce aproximativ 60 de milioane de dolari în economia oraşului.
Citește și: MADONNA A FĂCUT O GAFĂ URIAȘĂ LA CONCERTUL DIN LOS ANGELES. CÂNTĂREAȚA I-A CERUT UNUI FAN SĂ SE RIDICE ÎN PICIOARE, CHIAR DACĂ ACESTA ERA IMOBILIZAT. IATĂ CUM A REACȚIONA ARTISTA CÂND A VĂZUT!
FOTO: Instagram